**1930年FIFA世界盃**（英文：**1930 FIFA World Cup**）係1930年喺烏拉圭度辦嘅世界盃足球賽。呢屆世界盃最後由烏拉圭隊攞咗冠軍。

背景
--

1914年，FIFA只承認奧運會嘅足球比賽係業餘錦標賽，並接管咗1920至1928年嘅奧運足球賽。

因為國際足協同國際奧委會傾唔成業餘足球員嘅資格，所以1932年夏季奧林匹克運動會唔搞足球賽。1928年5月26號，國際足協主席雷米提出喺奧運以外舉辦足球賽事，畀職業球員參賽，之後投票以25比5通過，計劃正式推行。

主辦國
---

意大利、瑞典、荷蘭、西班牙、同烏拉圭都想申辦賽事，而烏拉圭話佢會起新球場，幫參賽隊繳付開支，再加上佢係應屆奧運足球冠軍，所以佢係申辦大熱。之後，其他國家退出申辦，1929年，國際足協喺巴塞隆拿舉行會議，佢哋一致通過畀烏拉圭舉辦第一屆世界盃。

參賽球隊
----

參賽國家，數字代表最終排名
呢屆世界盃係唯一冇舉辦外圍賽嘅一屆，所以國際足協成員都被邀請參加。美洲國家好踴躍，有好多球隊參加，南美洲有7隊參賽，比之後嘅都多，但因為穿越大西洋要好耐，船又貴，球員又好耐番唔倒去，令冇乜歐洲隊想參加，有啲球會唔畀人去南美，最後喺1930年2月28號最後答覆限期之前冇歐洲隊肯參加。為咗有歐洲隊參加，佢甚至請埋唔喺國際足協入面嘅英格蘭足總，1929年11月18號英格蘭足總拒絕參賽。喺比賽開始前兩個月，仲係冇歐洲隊想參賽。

之後雷米介入，請咗四支歐洲隊：比利時、法國、羅馬尼亞同南斯拉夫。羅馬尼亞由新國王干預下先參賽，法國由雷米介入先參賽，但請唔倒本來嘅教練 Gaston Barreau 同明星後衛 Manuel Anatol 參加，比利時喺國際足協副主席勸說下加入。

比賽場地
----

所有賽事都喺蒙特維多舉行，用咗三個球場：Estadio Centenario（英文：Estadio Centenario）、Estadio Pocitos（英文：Estadio Pocitos）同Estadio Gran Parque Central（英文：Estadio Gran Parque Central）。Estadio Centenario係為咗比賽同烏拉圭獨立100週年而起嘅，由Juan Scasso設計，係賽事主要球場，雷米叫佢「足球神殿」。佢亦係英國以外最大嘅球場，亦都舉辦咗今屆18場賽事入面嘅10場，但因為起得好趕，加上雨季導致佢喺賽事開始咗5日之後先啟用倒。

賽事
--

### 分組賽

#### 第 1 組


| 排名 | 隊伍 | 賽 | 贏 | 和 | 輸 | 入 | 失 | 差 | 分 | 獲得資格 |
| --- | --- | --- | --- | --- | --- | --- | --- | --- | --- | --- |
| 1 |  阿根廷 | 3 | 3 | 0 | 0 | 10 | 4 | +6 | 6 | 晉級淘汰賽 |
| 2 |  智利 | 3 | 2 | 0 | 1 | 5 | 3 | +2 | 4 |  |
| 3 | 法國 法國 | 3 | 1 | 0 | 2 | 4 | 3 | +1 | 2 |
| 4 |  墨西哥 | 3 | 0 | 0 | 3 | 4 | 13 | −9 | 0 |

資料來源：[未記出處或冇根據]
#### 第 2 組


| 排名 | 隊伍 | 賽 | 贏 | 和 | 輸 | 入 | 失 | 差 | 分 | 獲得資格 |
| --- | --- | --- | --- | --- | --- | --- | --- | --- | --- | --- |
| 1 |  南斯拉夫 | 2 | 2 | 0 | 0 | 6 | 1 | +5 | 4 | 晉級淘汰賽 |
| 2 |  巴西 | 2 | 1 | 0 | 1 | 5 | 2 | +3 | 2 |  |
| 3 |  玻利維亞 | 2 | 0 | 0 | 2 | 0 | 8 | −8 | 0 |

資料來源：[未記出處或冇根據]
#### 第 3 組


| 排名 | 隊伍 | 賽 | 贏 | 和 | 輸 | 入 | 失 | 差 | 分 | 獲得資格 |
| --- | --- | --- | --- | --- | --- | --- | --- | --- | --- | --- |
| 1 |  烏拉圭 | 2 | 2 | 0 | 0 | 5 | 0 | +5 | 4 | 晉級淘汰賽 |
| 2 |  羅馬尼亞 | 2 | 1 | 0 | 1 | 3 | 5 | −2 | 2 |  |
| 3 |  秘魯 | 2 | 0 | 0 | 2 | 1 | 4 | −3 | 0 |

資料來源：[未記出處或冇根據]
#### 第 4 組


| 排名 | 隊伍 | 賽 | 贏 | 和 | 輸 | 入 | 失 | 差 | 分 | 獲得資格 |
| --- | --- | --- | --- | --- | --- | --- | --- | --- | --- | --- |
| 1 |  美國 | 2 | 2 | 0 | 0 | 6 | 0 | +6 | 4 | 晉級淘汰賽 |
| 2 |  巴拉圭 | 2 | 1 | 0 | 1 | 1 | 3 | −2 | 2 |  |
| 3 |  比利時 | 2 | 0 | 0 | 2 | 0 | 4 | −4 | 0 |

資料來源：[未記出處或冇根據]
### 淘汰賽

|  |  |  |  |
| --- | --- | --- | --- |
|   | 準決賽 |  | 決賽 |
|   |   |   |   |   |   |   |
|   | 7月26號 |  |  |
|   |
|   |  **阿根廷** | **6** |
|   | 7月30號 |
|   |  美國 | 1
 |  |
|   |  阿根廷 | 2 |
|   | 7月27號 |
|   |  |  **烏拉圭** | **4** |
|   |  **烏拉圭** | **6** |
|   |  |
|   |  南斯拉夫 | 1
 |  |
|   |

參考資料
----

1. 1 2 3  "History of FIFA - The first FIFA World Cup". *FIFA*. 原著喺2012-01-23歸檔. 喺2009-12-01搵到.
2. ↑  "The Olympic Odyssey so far... (Part 1: 1908–1964)". *FIFA*. 原著喺2009-08-02歸檔. 喺2009-06-15搵到.
3. ↑  Hunt, *World Cup Stories*, p. 10
4. ↑  Crouch, Terry (2002). *The World Cup: The Complete History*. London: Aurum. p. 2. ISBN 1-85410-843-3.
5. ↑  "World Cup History - Uruguay 1930". *BBC Sport*. BBC. 2002-04-11. 原先內容歸檔喺2015-05-31. 喺2009-06-14搵到.
6. 1 2  Glanville, p. 16
7. ↑  Crouch, pp. 2–3
8. ↑  Freddi, Cris (2006). *Complete Book of the World Cup 2006*. London: HarperCollins. p. 1. ISBN 0-00-722916-X.
9. 1 2  Goldblatt（2008）,p. 248
10. ↑  Hunt, Chris (2006). *World Cup Stories: The History of the FIFA World Cup*. Ware: Interact. p. 10. ISBN 0-9549819-2-8.
11. ↑  "Uruguay 1930". *Fourfourtwo magazine*. 原著喺2007-08-19歸檔. 喺2009-06-20搵到.
12. ↑  "FIFA World Cup - Classic Moments from FIFA World Cup History". *FIFA*. 原著喺2006-04-26歸檔. 喺2009-06-14搵到.
13. ↑  Seddon, pp. 8–9
14. ↑  Goldblatt（2008）,p. 249
15. ↑  Goldblatt, David (2007). *The Ball is Round: A Global History of Football*. London: Penguin. p. 248. ISBN 978-0-14-101582-8.
16. ↑  Dunning, Eric (2003). *Sport*. Routledge. p. 46. ISBN 0415262925. `{{cite book}}`: Unknown parameter `|coauthors=` ignored (`|author=` suggested) (help)

| * 睇
* 傾
* 改
FIFA世界盃 |
| --- |
| 賽事 | 1930年 ·  1934年 ·  1938年 ·  ~~1942年~~ ·  ~~1946年~~ ·  1950年 ·  1954年 ·  1958年 ·  1962年 ·  1966年 ·  1970年 ·  1974年 ·  1978年 ·  1982年 ·  1986年 ·  1990年 ·  1994年 ·  1998年 ·  2002年 ·  2006年 ·  2010年 ·  2014年 ·  2018年 ·  2022年 ·  *2026年* |

|  |  |
| --- | --- |
| 權威控制 | 
* WorldCat
* VIAF: 150822671
* LCCN: n2013054476
* GND: 5075401-4

 |